Gastroenterologai (virškinamojo trakto ligų) diagnozuoja ir gydo vaikų virškinimo organų ligas: stemplės, skrandžio ir dvylikapirštės žarnos (uždegimus, dispepsijas, gastroezofaginį refliuksą ir kt.), žarnų (Krono ligą, opinį kolitą, celiakiją, malabsorbcijos sindromą, alergines virškinamojo trakto ligas, dirgliosios žarnos sindromą, dėl įvairių priežasčių prasidėjusį viduriavimą ar vidurių užkietėjimą), kepenų, kasos, tulžies ir latakų (įvairios kilmės hepatitą, įgimtas kepenų ligas, pankreatitą ir kt.). Konsultuoja tėvus dėl augimo sutrikimų, vaikų mitybos, nepakankamo valgymo ar nutukimo, maisto alergijos, probiotikų ir prebiotikų vartojimo. Ištiria ir bendradarbiauja gydant vėžines ligas, papildomai skiria fizioterapijos procedūras. Daugiau informacijos apie vaikų gastroenterologus mūsų Centre ČIA Vaikų virškinimo sistemos sutrikimai – antroji, dažniausia patologija po kvėpavimo takų ligų. Pilvo skausmas, pykinimas, vėmimas yra dažniausiai  išsakomi nusiskundimai. Vaiko amžius – vienas svarbiausių veiksnių, padedančių nustatyti sutrikimo priežastį. Virškinamojo trakto funkcija kinta su amžiumi, taigi kas naujagimiui ar kūdikiui yra fiziologiška, vyresniam vaikui jau gali būti patologiška. Naujagimių ir kūdikių dažniausios mitybos ir virškinimo problemos – atpylinėjimas ir vėmimas, kūdikių diegliai ir kolikos, dažnas tuštinimasis ir viduriavimas, vidurių užkietėjimas dažniausiai susitvarko sureguliavus mamos mitybą ar parinkus tinkamus kūdikiui produktus. Vaikai dažniau skundžiasi virškinimo sistemos sutrikimais, kurie pasireiškia dėl netinkamos mitybos, maisto paruošimo, saugojimo, ypač vasarą, kelionių ar iškylų metu. Jiems būdingi virškimo sistemos sutrikimai yra bakterinės kilmės, žarnyno uždegimo: salmoneliozė, kampilobakteriozė, hercinijozė. Uždegiminės žarnyno ligos dažniau diagnozuojamos vėlyvoje vaikystėje ir paauglystėje. Skrandžio uždegimas (ūminis gastritas) būdingas 2–10 metų amžiaus vaikams. Laiku ir tinkamai gydant vaiko ūminį pažeidimą, kitaip nei suaugusiesiems, vaikų skrandžio ląstelės atsigauna ir atsinaujina maždaug per 20–30 dienų. Lėtinės virškinamo trakto ligos dažniau diagnozuojamos paauglystėje. Kelias savaites ar net  mėnesius užsitęsęs pykinimas, viduriavimas ir pilvo skausmai –  ženklas, jog paauglys serga lėtine liga. Vaikai serga ir pankreatitu, tačiau ši liga dažniau pasireiškia dėl įgimtų medžiagų apykaitos problemų. Paauglystėje pasireiškiantys valgymo sutrikimai, anoreksija ir bulimija, dažniausiai kyla dėl emocinių problemų, kurias svarbu laiku pastebėti ir užkirsti  kelią savo sveikatos žalojimui bei rasti kitų specialistų pagalbą. Dar viena vaikams nustatoma virškinamo trakto liga – celiakija, kai organizmas netoleruoja tam tikrų grūduose esančių baltymų, apibendrintai vadinamų gliutenu. Celiakija – įgimta, paveldima virškinamojo trakto liga, dažniausiai prasidedanti pirmaisiais gyvenimo metais ir pasireiškia įvairaus amžiaus žmonėms. Trumpas maitinimas motinos pienu (iki pusės metų), gausus ir ankstyvas glitimo turinčių produktų, ypač kviečių, vartojimas lemia ankstyvą celiakijos simptomų atsiradimą.